《与盛希道太史谈玄二首 其一》
明代·陆深

愧乏山林骨，欣逢大隐人。时参言外意，己识相中身。

斜月前溪水，微风别浦津。青山谁可住，春入柳条新。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。